CELEX: 62015CA0580
Language: sk
Date: 2017-06-08 00:00:00
Title: Vec C-580/15: Rozsudok Súdneho dvora (piata komora) z 8. júna 2017 (návrh na začatie prejudiciálneho konania, ktorý podal Rechtbank van eerste aanleg West-Vlaanderen, afdeling Brugge – Belgicko) – Maria Eugenia Van der Weegen, Miguel Juan Van der Weegen, Anna Pot, konajúci ako právni nástupcovia po zosnulom Johannesovi Van der Weegenovi, Anna Pot/Belgische Staat (Návrh na začatie prejudiciálneho konania — Článok 56 ZFEÚ — Článok 36 Dohody o Európskom hospodárskom priestore — Daňová právna úprava — Daň z príjmov — Oslobodenie od dane vyhradené pre úroky platené bankami spĺňajúcimi určité zákonné podmienky — Nepriama diskriminácia — Banky so sídlom v Belgicku a banky so sídlom v inom členskom štáte)

31.7.2017   
            
            
               SK
            
            
               Úradný vestník Európskej únie
            
            
               C 249/6
            
         Rozsudok Súdneho dvora (piata komora) z 8. júna 2017 (návrh na začatie prejudiciálneho konania, ktorý podal Rechtbank van eerste aanleg West-Vlaanderen, afdeling Brugge – Belgicko) – Maria Eugenia Van der Weegen, Miguel Juan Van der Weegen, Anna Pot, konajúci ako právni nástupcovia po zosnulom Johannesovi Van der Weegenovi, Anna Pot/Belgische Staat
   (Vec C-580/15) (1)
   
   ((Návrh na začatie prejudiciálneho konania - Článok 56 ZFEÚ - Článok 36 Dohody o Európskom hospodárskom priestore - Daňová právna úprava - Daň z príjmov - Oslobodenie od dane vyhradené pre úroky platené bankami spĺňajúcimi určité zákonné podmienky - Nepriama diskriminácia - Banky so sídlom v Belgicku a banky so sídlom v inom členskom štáte))
   (2017/C 249/08)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg West-Vlaanderen, afdeling Brugge
   
      Účastníci konania pred vnútroštátnym súdom
   
   
      Žalobcovia: Maria Eugenia Van der Weegen, Miguel Juan Van der Weegen, Anna Pot, konajúci ako právni nástupcovia po zosnulom Johannesovi Van der Weegenovi, Anna Pot
   
      Žalovaný: Belgische Staat
   
      Výrok rozsudku
   
   Článok 56 ZFEÚ a článok 36 Dohody o Európskom hospodárskom priestore z 2. mája 1992 sa majú vykladať v tom zmysle, že bránia takej vnútroštátnej právnej úprave, ako je dotknutá vo veci samej, ktorá upravuje vnútroštátny režim oslobodenia od dane takým spôsobom, že tento režim sa síce uplatňuje bez rozdielu na príjmy zo sporiacich vkladov u poskytovateľov bankových služieb so sídlom v Belgicku alebo v inom členskom štáte Európskeho hospodárskeho priestoru, ale pritom stanovuje podmienky prístupu poskytovateľov služieb so sídlom v iných členských štátoch na belgický bankový trh, čo prináleží overiť vnútroštátnemu súdu.
   
      (1)  Ú. v. EÚ C 38, 1.2.2016.